CELEX: 32014D0941
Language: sk
Date: 2013-06-27 00:00:00
Title: 2014/941/EÚ: Rozhodnutie Rady z  27. júna 2013 o uzavretí Dohody medzi Európskou úniou a Kanadou o spolupráci v colnej oblasti, pokiaľ ide o záležitosti súvisiace s bezpečnosťou dodávateľského reťazca

23.12.2014   
            
            
               SK
            
            
               Úradný vestník Európskej únie
            
            
               L 367/8
            
         ROZHODNUTIE RADY
   z 27. júna 2013
   o uzavretí Dohody medzi Európskou úniou a Kanadou o spolupráci v colnej oblasti, pokiaľ ide o záležitosti súvisiace s bezpečnosťou dodávateľského reťazca
   
      (2014/941/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Európska únia a Kanada by mali rozšíriť svoju spoluprácu v colnej oblasti, aby sa vzťahovala na zaistenie bezpečnosti dodávateľského reťazca a súvisiace riadenie rizík s cieľom zvýšiť bezpečnosť dodávateľského reťazca od začiatku až do konca, a zároveň uľahčiť zákonný obchod.
            
         
               (2)
            
            
               V súlade s rozhodnutím Rady 2012/643/EÚ (1) sa Dohoda medzi Európskou úniou a Kanadou o spolupráci v colnej oblasti, pokiaľ ide o záležitosti súvisiace s bezpečnosťou dodávateľského reťazca (ďalej len „dohoda“), podpísala 4. marca 2013 s výhradou jej uzavretia.
            
         
               (3)
            
            
               Pozícia, ktorú Únie prijme v Spoločnom výbore pre spoluprácu v colnej oblasti EÚ – Kanada (JCCC) k prijatiu aktov s právnymi účinkami týmto výborom, by sa mala prijať v súlade s postupom podľa článku 218 ods. 9 Zmluvy o fungovaní Európskej únie. Ak bude potrebné, aby Únia prijala v JCCC iné pozície, tieto ustanoví Rada v súlade s článkom 16 Zmluvy o Európskej únii.
            
         
               (4)
            
            
               Dohoda by sa mala v mene Únie schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Kanadou o spolupráci v colnej oblasti, pokiaľ ide o záležitosti súvisiace s bezpečnosťou dodávateľského reťazca (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady určí osobu, ktorá je v mene Únie oprávnená vykonať oznámenie stanovené v článku 9 dohody s cieľom vyjadriť súhlas Únie s tým, že bude viazaná dohodou (2).
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 27. júna 2013
      
         
            Za Radu
         
         
            predseda
         
         E. GILMORE
      
   
   
      (1)  Ú. v. EÚ L 287, 18.10.2012, s. 1.
   
      (2)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.